Veoleping 
Käesolev leping sõlmiti ________________, “_____” _______200___(kus ja millal leping sõlmiti)
___________________ (juriidilise isiku ärinimi), asukohaga __________________________________, registrikoodiga _________________, mida esindab põhikirja alusel juhatuse liige ______________________ või volikirja alusel ____________________ (edaspidiselt nimetatud Vedaja) ühelt poolt ja
___________________ (juriidilise isiku ärinimi), asukohaga __________________________________, registrikoodiga _________________, mida esindab põhikirja alusel juhatuse liige ______________________ või volikirja alusel ____________________ (edaspidiselt nimetatud Klient) teiselt poolt,
sõlmisid käesoleva lepingu (edaspidiselt nimetatud Leping) alljärgnevas:
Märkus: Lepingu eesmärgiks on reguleerida vedaja poolt pakutavast veoteenusest tulenevaid suhteid rahvusvahelisel kaupade veol autotranspordiga (maanteetranspordiga). Kuna veolepingu sõlmijaks e veo tellijaks võivad olla nii kaubasaatja kui ka kaubasaaja, siis on teist lepingu osapoolt nimetatud näidises kliendiks. Juhul, kui kaubasaaja on veolepingu sõlmijaks, lasuvad tal tegelikult CMR konventsiooni mõttes ka kaubasaatja kohustused ning tegelikku kaubasaatjat võib tinglikult nimetada pealelaadimise kohaks, sest tegelikul kaubasaatjal ei ole sellisel juhul lepingulisi suhteid vedajaga ning seetõttu vastutab kaubasaaja vedaja ees ka tegeliku kaubasaatja kohustuste eest. Sellisel juhul peaks tegelik kaubasaatja ja kaubasaaja sõlmima eraldi lepingu, mis sätestaks korra, kuidas saaks kaubasaaja regressi korras esitada nõudeid tegeliku kaubasaatja vastu, mida ta on saanud vedajalt kaubasaatja kohustuste täitmata jätmise või mittenõuetekohase täitmise eest CMR konventsiooni või käesoleva lepingu alusel.
1. Lepingu objekt
Lepingu objektiks on Vedaja poolt rahvusvahelise autotransporditeenuse osutamine Lepingus toodud ning iga konkreetse veo kohta eraldi kokkulepitud tingimustel. 
Märkus: Käesolev leping on raamleping ning konkreetsed veod ja tingimused, mida ei saa käesolevas lepingus ette näha (laadimise ajad, erinevad saatjad ja saajad, erinevad kaubakogused jne)  lepitakse poolte vahel kokku nõustumuse ja pakkumuse vormis vahetult enne veo teostamist.
2. Vedaja õigused ja kohustused
2.1. Vedaja kohustub:
2.1.1. osutama Kliendile veoteenust Kliendi tellimuskirjade alusel;
2.1.2. kinnitama kirjalikult Kliendi tellimuse vastuvõtmist vähemalt ___ (_______) tööpäeva enne veo algust;
2.1.3. tagama kokkulepitud ajal puhta lastiruumiga ja tehniliselt korras veovahendi olemasolu pealelaadimise kohas;
2.1.4. oma parimate oskuste kohaselt andma nõu kauba pealelaadijale veose kinnitamise ning veovahendisse paigutamise küsimustes;
2.1.5. alles hoidma Kliendi poolt üleantud veoks vajalikud dokumendid ning üle andma need kauba loovutamisel kaubasaajale;
2.1.6. järgima Kliendi poolt veoks antud juhiseid;
2.1.7. viivitamatult informeerima Klienti kõigist viivitustest teel, mis võivad põhjustada kauba hilinemise;
2.1.8. kindlustama oma vastutuse vastavalt CMR konventsioonile ja Eesti Ekspedeerijate Assotsiatsiooni Üldtingimustele 2000;
2.1.9. Kliendi nõudmisel väljastama Kliendile kaubasaaja poolt allkirjastatud CMR saatelehe koopia, mis tõendab kauba üleandmist kaubasaajale.
Märkus: Vedaja peaks alati jätma allkirjastatud CMR saatelehe originaali endale, sest CMR-le tehtud märgete õigsust eeldatakse. Kui vedaja annab originaali kaubasaatjale ning kaubasaatja lisab märkused näiteks kauba puudujäägi kohta, siis on vedajal juba raske oma koopiaga tõendada, et märge kauba puudujäägi kohta on tehtud peale kauba loovutamist kaubasaajale ning seetõttu võib tekkida olukord, kus vedaja peab hüvitama kahju, mida ta ei ole tekitanud.
2.2. Vedajal on õigus:
2.2.1. keelduda veoteenuse osutamisest, kui Klient nõuab kaupade veoks veovahendile eritingimusi, mida Vedaja ei suuda täita;
2.2.2. valida sihtkoha marsruut;
2.2.3. kasutada veo teostamiseks teisi alltöövõtjaid;
2.2.4. kaupu ümber laadida vastavalt oma äranägemisel, kui konkreetse veo puhul ei ole kokku lepitud teisiti;
2.2.5. kohaldada Kliendi kaubale pandiõigust Kliendi võlgnevuste korral.
3. Kliendi õigused ja kohustused
3.1. Klient kohustub:
3.1.1. esitama veotellimuse kirjalikult Lepingus sätestatud kontaktisikule vähemalt ___(______) tööpäeva enne pealelaadimise algust;
Märkus: Tellimusest etteteatamise aja puhul tuleb arvesse võtta, missuguse iseloomuga on kliendi tellimused. Nii võib ekspordi puhul olla piisavaks etteteatamise tähtajaks pool päeva, kuid impordi puhul, kui pealelaadimise koht on kusagil Euroopas, peab andma vedajale mõistliku aja leida veovahend kauba Eestisse toomiseks (vajadusel saadab vedaja Eestist veovahendi pealelaadimise kohta).
3.1.2. laadima kaubad veovahendisse ning kinnitama need selliselt, et kaubad ei kahjustuks vedamise ajal;
3.1.3. pakendama kaubad, et oleks tagatud nende kahjustusteta jõudmine sihtkohta, arvestades, et tegemist on maanteetranspordiga;
3.1.4. markeerima kaubad nõuetekohaselt;
3.1.5. tagama veoks vajalike dokumentide olemasolu ja nende sisulise õigsuse ning vastavuse kaubale;
3.1.6. tasuma laadimisest tingitud ülenormatiivse seisuaja eest. Laadimine kuni ______ tundi on arvestatud veohinna sisse;
Märkus: Mõnikord ei ole klientidel õigeks ajaks kaupu valmis või toimuvad viivitused laadimisel, kuid autojuht ootab ning treileri üür “jookseb” ning seetõttu on igati mõistlik, kui klient tasub vedajale laadimisest põhjustatud viivituste eest.
3.1.7. andma Vedajale veoks vajalikud juhised;
3.1.8. andma Vedajale juhised, kui kaubasaaja keeldub kauba vastuvõtmisest. Uute juhiste andmisest Vedajale tekitatud lisakulud kannab Klient;
3.1.9. organiseerima sihtkohta jõudnud kauba mahalaadimise.
3.2. Kliendil on õigus:
3.2.1. võtta kauba veoks eraldi veosekindlustus;
Märkus: Vedaja vastutus on piiratud kauba puudujäägi või kahjustumise korral kilogrammi hinnaga (8,33 SDRi kilogrammilt), samuti on vedaja vastutus teatud juhtudel välistatud, kuid kui klient soovib saada hüvitust vastavalt kauba väärtusele või tahab lisaks kindlustada teatud riske (nt rööv on vedaja vastutusest vabastamise asjaolu), siis tuleks kliendil sõlmida veosekindlustusleping mõne kindlustusfirmaga.
3.2.2. loobuda veotellimusest ja mitte tasuda Lepingu punktis 5.2. nimetatud leppetrahvi, kui Vedaja ei ole jõudnud pealelaadimise kohta hiljemalt järgmiseks tööpäevaks alates kokkulepitud pealelaadimise ajast;
3.2.3. nõuda Vedajalt dokumente, mis tõendavad kaupade üleandmist kaubasaajale.
4. Arvelduste kord
4.1. Vedaja esitab arved Kliendile peale veo- ja muude teenuste teostamist vastavalt Vedaja hinnapakkumises toodud hindadele.
4.2. Klient kohustub tasuma teostatud teenuse eest ______(_____) kalendripäeva jooksul peale Vedaja poolt arve väljastamist arves näidatud arveldusarvele. Arve tasumisega viivitamise korral kohustub Klient tasuma viivist _____(________) % tasumata summalt iga viivitatud kalendripäeva eest.
5. Vastutus
5.1. Poolte vastutus ja kahju hüvitamise kohustus tuleneb rahvusvahelisest kaupade autoveolepingu konventsioonist (CMR konventsioon), Eesti Ekspedeerijate Assotsiatsiooni Üldtingimustest 2000 ja Vedaja veotingimustest.
Märkus: Nimetatud aktides on vedaja ja kliendi õigused ja kohustused ning vastutus piisavalt reguleeritud ning ei ole mõtet neid punkte lepingusse ümber kirjutada.
5.2. Pool, kes ütleb ära veotellimusest peale selle saatmist või kinnitamist, on kohustatud maksma teisele poolele leppetrahvi summas ______(___________) kr iga äraütlemise juhtumi kohta.
5.3. Klient kohustub hüvitama Vedajale tekkinud kahju, mis tuleneb veoks vajalike dokumentide Vedajale üleandmata jätmisest või kaubaga kaasas olnud dokumentide puudulikkusest või mittevastavusest kaubale.
6. Vääramatu jõud
6.1. Vääramatu jõu asjaoludeks loevad pooled alljärgnevaid nähtusi:
6.1.1. loodusõnnetus;
6.1.2. ettenägematud ilmastikutingimused ja teeolud;
6.1.3. sõda;
6.1.4. blokaad;
6.1.5. streik;
6.1.6. ametivõimude tegevus,
6.1.7. ja muud üldiselt tunnustatud vääramatu jõu asjaolud.
7. Poolte kontaktisikud
7.1. Vedaja kontaktisik Lepingu täitmisel on _____________ ning tema kontaktandmed on __________
7.2. Kliendi kontaktisik Lepingu täitmisel on _____________ ning tema kontaktandmed on __________
7.3. Lepingus nimetatud juhtudel loetakse teade edastatuks kirjalikus vormis, kui teade on edastatud teisele Lepingu poolele e-posti või faksi teel.
8. Lepingu kehtivus
8.1. Leping jõustub selle allakirjutamisest ja on sõlmitud tähtajaga _____________. Juhul, kui üks pool ei teata teisele poolele 1 (üks) kuu enne Lepingu tähtaja möödumist kirjaliku teatega, et ta ei soovi Lepingu pikenemist, pikeneb edaspidi Leping samadel tingimustel 1 (ühe) aastaste tähtaegade kaupa.
8.2. Lepingu muudatused vormistatakse kirjalikult ning allkirjastatakse mõlema poole esindaja poolt. 
8.3. Pooltel on õigus Leping ennetähtaegselt olenemata põhjusest korraliselt üles öelda, teatades sellest teisele poolele kirjalikult ette vähemalt 1 (üks) kalendrikuu.
9. Muud tingimused
9.1. Lepingu täitmisel juhinduvad pooled rahvusvahelisest kaupade autoveo konventsioonist, Eesti Ekspedeerijate Assotsiatsiooni Üldtingimustest 2000 (kättesaadavad arvutivõrgus aadressil _______), Vedaja veotingimustest (kättesaadavad arvutivõrgus aadressil _______) ning Eesti Vabariigi seadusandlusest.
Märkus: Kuna punkt sisaldab viidet ka tüüptingimustele, siis edaspidiste vaidluste ennetamiseks, kas kliendile on tüüptingimused üle antud või mitte, tuleks märkida, kust on tüüptingimused kättesaadavad.
9.2. Lepingust tulenevad vaidlused lahendavad pooled läbirääkimiste teel. Juhul, kui pooled ei jõua kokkuleppele, lahendatakse vaidlused Vedaja asukohajärgses kohtus.
9.3. Lepingul on alljärgnevad lisad, mis on Lepingu lahutamatuteks osadeks:
Lisa 1 - Vedaja hinnapakkumine;
Lisa 2 - Eesti Ekspedeerijate Assotsiatsiooni Üldtingimused 2000;
Lisa 3 - Vedaja veotingimused;
Konkreetsete vedude kohta saadetud veotellimused ja nende kinnitused.
10. Poolte rekvisiidid ja allkirjad
Vedaja:	Klient:	
Aadress:
Telefon:
Faks:
_______________________________	_______________________________
Märkus: Enamus poolte õigusi ja kohustusi on toodud ära punktis 9.1. nimetatud aktides. Kui soovitakse mingit punkti eriti rõhutada, siis võib (kuigi ei pea) selle lepingusse kirjutada.